Britaniyalik aktyor Benedikt Kamberbetch Shon-sharaf xiyobonida o‘z yulduziga ega bo‘ladi

Endi Benedikt Kamberbetchning ham Gollivuddagi Shon-sharaf xiyobonida o‘z yulduzi bo‘ladi, deb yozmoqda “Film.ru” nashri.

Marosim 28-fevral kuni bo‘lib o‘tadi. Mehmonlardan kimlar taklif qilingani hozircha noma’lum.
Benedikt Kamberbetch karyerasini 2001-yilda teatr va loyihalarda suratga tushishdan boshlagan. “Sherlok” serialidagi rolidan keyin katta mashhurlikka erishdi. Ko‘p o‘tmay aktyor Gollivudning yirik loyihalarida rol o‘ynay boshladi.

Kamberbetchning so‘nggi filmi “Itning kuchi” bo‘lib, dekabr oyida Netflix’da namoyish etilgan. Film navbatdagi “Oskar”ning ko‘plab nominatsiyalariga nomzodi qo‘yildi, shuningdek, mavsumning eng omadli filmlardan biriga aylandi.
Eslatib o‘tamiz, “Oskar” mukofotining taqdirlash marosimi 2022-yil 27-mart kuni Los-Anjelesda bo‘lib o‘tadi.